Juventus m'għadhomx interessati f'Adama Traore Sar magħruf li ċ-champions Taljani Juventus mhux se jkunu qed ikomplu jiġru wara l-firma tal-player internazzjonali Spanjol, Adama Traore. Huwa jilgħab bħala winger ma' Wolves u laqat l-għajn ta' diversi klabbs internazzjonali b'Juventus ikunu wieħed minnhom. Fil-fatt kemm Liverpool kif ukoll Barcelona qed jaraw kif jaslu għal dan il-plejer li f'dawn l-aħħar ġimgħat qed jispikka ferm bil-flokk ta' Wolves. Traore għandu 24 sena u ilu ma' Wolverhampton Wanderers sa mis-sena 2018 fejn skorja ħames gowls fi 68 logħba. Fil-passat huwa lagħab ukoll ma' Barcelona, Aston Villa u Middlesbrough.